Diari Oficial de la Generalitat Valenciana


Sumari del DOGV 5910, del 10-12-2008 (2008/14721)

ACORD de 23 de juliol de 2008, de la Comissió Territorial d'Urbanisme de Castelló, relatiu a l'homologació i Pla de reforma interior de la unitat d'execució dels carrers Mare Antònia d'Oviedo i Comte Bau de Benicàssim. Expedient número 222/2008 Benicàssim.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/14944


Data del document
:   23-07-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Benicàssim
    * pla d'urbanisme

ACORD de 23 de juliol de 2008, de la Comissió Territorial d'Urbanisme de Castelló, relatiu a l'homologació i Pla de reforma interior de la unitat d'execució dels carrers Mare Antònia d'Oviedo i Comte Bau de Benicàssim. Expedient número 222/2008 Benicàssim. [2008/14831]  
Vist l'expedient relatiu a l'aprovació definitiva de l'homologació i Pla de reforma interior de la unitat d'execució dels carres Mare Antònia d'Oviedo i Comte Bau de Benicàssim, i de conformitat amb els següents,  
Antecedents  
Primer. L'homologació parcial i el Pla de reforma interior van ser sotmesos a informació al públic mitjançant anuncis publicats en el diari El Mundo de 23 de maig de 2003 i en el Diari Oficial de la Generalitat Valenciana de 2 de juny de 2003. Transcorregut el període d'informació al públic, durant el qual es van presentar diverses al·legacions, el Ple de l'Ajuntament va aprovar provisionalment el Pla de reforma interior i el document d'homologació que l'acompanya relatiu a la unitat d'execució Mare Antònia d'Oviedo i Comte Bau per Acord de 27 de març de 2008.  
Segon. El projecte consta de Pla de reforma interior i memòria del Programa d'actuació integrada per a la urbanització de la unitat d'execució.  
Tercer. L'objecte de l'homologació és permetre la delimitació de la unitat d'execució i el posterior desenvolupament mitjançant la formulació d'un programa d'actuació integrada tenint en compte que la unitat d'execució delimitada pel Pla de reforma interior no es va incloure en les previsions del planejament general.  
El resum de superfícies del pla de reforma és el següent:  
  
   
  
Quart. No s'han sol·licitat informes sectorials.  
Fonaments de dret  
Primer. De conformitat amb el que estableix la disposició transitòria primera, apartat primer, de la Llei 16/2005, de 30 de desembre, urbanística valenciana (en endavant LUV), l'aprovació definitiva d'aquest expedient ha de resoldre's de conformitat amb el que disposa la legislació vigent amb anterioritat a l'entrada en vigor de la LUV.  
Segon. La tramitació del Pla de reforma interior i del projecte d'homologació parcial ha sigut correcta, de conformitat amb el que estableix l'article 52 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU); l'article 173 del Reglament de Planejament de la Comunitat Valenciana, aprovat pel Decret 201/1998, de 15 de desembre (en endavant RPCV) i l'apartat III.1.B de la Instrucció de planejament 1/1996, aprovada per Ordre del conseller d'Obres Públiques, Urbanisme i Transports de 29 de març de 1996, sobre l'homologació de plans d'urbanisme a la LRAU.  
Tercer. La documentació està completa, d'acord amb el que disposen l'article 27 de la LRAU, l'article 85 del RPCV i a l'apartat II.9 de la Instrucció de planejament 1/1996.  
Quart. L'article 118 del RPCV, relatiu a delimitació d'unitats d'execució en plans de reforma interior estableix que «Mitjançant un pla de reforma interior poden esmenar-se les insuficiències d'un pla general que no haja delimitat unitat d'execució per a terrenys l'adequada urbanització dels quals convinga realitzar mitjançant actuacions integrades per ser tècnicament impossible o inadequat efectuar-la mitjançant una actuació aïllada.»  
Cal assenyalar que el Pla general de Benicàssim va ser aprovat el 28 de juny de 1994, per la qual cosa no es troba adaptat a la LRAU, motiu aquest, pel qual cal tenir present la disposició transitòria primera, apartat tercer, que diu que «l'aprovació de plans parcials, especials o de reforma interior que modifiquen determinacions dels plans generals vigents a l'entrada en vigor d'aquesta llei, requereix l'homologació del sector corresponent, la qual podrà efectuar-se directament en aprovar aquests instruments, sempre que aquests continguen els documents específics i les determinacions necessàries amb aquest fi».  
Així, com el Pla de reforma interior modifica el planejament general, en no estar delimitada la unitat, després de l'aprovació provisional municipal de data 27 de març de 2008, s'han remés les actuacions a aquesta Conselleria per a l'aprovació definitiva.  
En aquest cas la modificació no comporta increment d'edificabilitat, s'ajusta a criteris de racionalitat i no incompleix cap precepte legal, per la qual cosa escau l'aprovació definitiva de l'expedient.  
Cinqué. El Pla de reforma interior que s'examina no comporta un increment de la demanda dels recursos hídrics respecte de l'ordenació ja prevista en el Pla general de Benicàssim, per la qual cosa no resulta preceptiu l'informe de la Confederació Hidrogràfica del Xúquer previst en l'article 25.4 del Text refós de la Llei d'aigües, aprovat pel Reial decret legislatiu 1/2001, d'1 de juliol, precepte redactat per la disposició final primera de la Llei 11/2005, de 22 de juny. Com pot apreciar-se dels antecedents, ens trobem davant d'una simple delimitació d'una unitat d'execució d'un sòl urbà que no implica increment d'edificabilitat, per la qual cosa és clar que l'aprovació d'aquest instrument de planejament no incrementa la demanda d'aigua.  
La Comissió Territorial d'Urbanisme, en supòsits semblants, entre altres en l'Acord de 25 de març de 2008, ja va establir que «en sòl urbà, com ha destacat la doctrina, hi ha un veritable dret subjectiu a ser abastit d'aigua en el domicili, la qual cosa resulta del que estableixen els articles 18.1.g i 26.1.a de la Llei reguladora de les bases del règim local. Per això, l'informe previst en l'article 25.4 de la Llei d'aigües no podria impedir l'aprovació d'un planejament urbanístic que, sense incrementar l'edificabilitat, reconeguera la condició sòl urbà de determinats terrenys. I, de la mateixa manera, els canvis de planejament en aquesta classe de sòl que no incrementen l'edificabilitat abans prevista no han de sotmetre's a l'informe de l'organisme de conca previst en l'esmentat article de la Llei d'aigües.»  
Sisé. La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a resoldre sobre l'aprovació definitiva dels plans generals -i de les modificacions d'aquests- de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Per raó de tot el que antecedeix, la Comissió Territorial d'Urbanisme de Castelló acorda:  
Aprovar definitivament l'homologació sectorial i Pla de reforma interior dels carrers M. Antònia d'Oviedo i Comte Bau de Benicàssim.  
Contra aquest acord, el qual no posa fi a la via administrativa, pot interposar-se recurs d'alçada, en el termini d'un mes, davant de la secretària autonòmica de Conselleria de Medi Ambient, Aigua, Urbanisme i Habitatge, sense perjudici que s'utilitze qualsevol altre recurs que es considere oportú.  
Castelló de la Plana, 23 de juliol de 2008.- El secretari de la Comissió Territorial d'Urbanisme: Fernando Renau Faubell.